

# 2010 елда “Алабуга” махсус икътисади зонасы инфраструктурасы объектларының беренче чиратын төзүне тәмамлау планлаштырыла

*29.12.2009*


2010 елда “Алабуга” махсус икътисади зонасы инфраструктурасы объектларының беренче чиратын төзүгә финанслау күләме 1,5 млрд.сум тәшкил итәчәк. Шул исәптән, 1 млрд. сум – федераль бюджеттан һәм 500 млн. сум – Татарстан Республикасы бюджетыннан.

Бу турыда бүген “Алабуга” махсус икътисади зонасын үстерү мәсьәләләре буенча киңәшмәдә “Алабуга” сәнәгать-җитештерү тибындагы махсус икътисади зона ААҖ генераль директоры Василий Кудряшов хәбәр итте.

Киңәшмә Татастан Республикасы Хөкүмәте Йортында үтте, аны Татарстан Республикасы Премьер-министры Рөстәм Миңнеханов үткәрде.

“Алабуга” махсус икътисади зонасы эшчәнлегенә нәтиҗәләр ясау һәм киләсе елга бурычлар билгеләүдә “Махсус икътисади зоналар” ААҖ генераль директоры Евгений Метельский катнашты.

*Татарстан Республикасы Министрлар Кабинеты матбугат хезмәте*
2010 елда “Алабуга” махсус икътисади зонасы инфраструктурасы объектларының беренче чиратын төзүне тәмамлау планлаштырыла